**SPRÁVA O ÚČASTI VEREJNOSTI NA TVORBE PRÁVNYCH PREDPISOV**

Verejnosť bola o príprave návrhu zákona o ochrane svedka a o zmene a doplnení zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov (ďalej len „návrh zákona“) informovaná prostredníctvom predbežnej informácie zverejnenej v informačnom systéme verejnej správy Slov-Lex PI/2022/306 od 1. decembra 2022 do 14. decembra 2022.

Verejnosť bola o príprave návrhu zákona informovaná aj na základe návrhu Rámcového plánu legislatívnych úloh vlády Slovenskej republiky na VIII. volebné obdobie – 1. štvrťrok 2023, schváleného uznesením vlády Slovenskej republiky č. 547 z 9. septembra 2020 k návrhu Plánu legislatívnych úloh vlády Slovenskej republiky na mesiace september až december 2020 a návrhu Rámcového plánu legislatívnych úloh vlády Slovenskej republiky na VIII. volebné obdobie.

K predbežnej informácii č. PI/2022/306 neboli prostredníctvom elektronického systému Slov-Lex zaslané žiadne pripomienky.